Document ID: 32005D0236

ID-DEĊIŻJONI TAL-KUMMISSJONI
tal-15 ta' Marzu 2005
li temenda d-Deċiżjoni 2003/135/KE fir-rigward tat-terminazzjoni tal-pjanijiet għall-qerda tad-deni klassiku tal-ħnieżer fi ħnieżer slavaġ u t-tilqim ta' emerġenza tal-ħnieżer slavaġ kontra d-deni klassiku tal-ħnieżer f'ċerti nħawi ta' l-Istat Federali tar-Rhineland-Palatinate (il-Ġermanja)
(innotifikata taħt in-numru tad-dokument C(2005) 596)
(It-testi bil-Ġermaniż u l-Franċiż biss huma awtentiċi)
(Test b'rilevanza għaż-ŻEE)
(2005/236/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2001/89/KE tat-23 ta' Ottubru 2001 dwar miżuri tal-Komunità għall-kontroll tad-deni klassiku tal-ħnieżer (1), u b'mod partikolari l-Artikoli 16(1) u 20(2), tagħha,
Billi:
(1)
Id-Deċiżjoni tal-Kummissjoni 2003/135/KE tas-27 ta' Frar 2003 dwar l-approvazzjoni tal-pjanijiet għall-qerda tad-deni klassiku tal-ħnieżer u t-tilqim ta'emerġenza tal- ħnieżer slavaġ kontra d-deni klassiku tal-ħnieżer fil-Ġermanja, fl-istati federali tas-Sassonja ta' Isfel, ir-Rhine-Westphalia ta' Fuq, ir-Rhineland-Palatinate u s-Saarland (2) ġiet adottata bħala waħda minn għadd ta' miżuri fil-ġlieda kontra d-deni klassiku tal-ħnieżer.
(2)
L-awtoritajiet Ġermaniżi informaw lill-Kummissjoni dwar l-evoluzzjoni reċenti tal-marda fi ħnieżer slavaġ f'ċerti nħawi tar-Rhineland-Palatinate.
(3)
Din l-informazzjoni tindika li d-deni klassiku tal-ħnieżer fil-ħnieżer slavaġ inqered b'suċċess u li l-pjanijiet approvati ta' eradikazzjoni u tilqim m'għandhomx għalfejn jibqgħu jiġu applikati aktar f'dawn l-inħawi.
(4)
Id-Deċiżjoni 2003/135/KE għandha għalhekk tiġi emendata b'mod xieraq.
(5)
Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2003/135/KE jiġi mibdul bit-test fl-Anness għal din id-Deċiżjoni.
Artikolu 2
Din id-Deżiċjoni hija indirizzata lir-Repubblika Federali tal-Ġermanja u r-Repubblika Franċiża.
Magħmula fi Brussell, fil-15 ta' Marzu 2005.

Labels: 20
18
6